CELEX: C2006/310/10
Language: et
Date: 2006-12-16 00:00:00
Title: Kohtuasi C-405/06: Miguel Torres, S.A. poolt 2. oktoobril 2006 esitatud apellatsioonkaebus Euroopa Ühenduste Esimese Astme Kohtu (teine koda) 11. juuli 2006.  aasta otsuse peale kohtuasjas T-247/03: Miguel Torres, S.A. versus Siseturu Ühtlustamise Amet (kaubamärgid ja tööstusdisainilahendused) ja Bodegas Muga, S.A.

16.12.2006   
            
            
               ET
            
            
               Euroopa Liidu Teataja
            
            
               C 310/6
            
         Miguel Torres, S.A. poolt 2. oktoobril 2006 esitatud apellatsioonkaebus Euroopa Ühenduste Esimese Astme Kohtu (teine koda) 11. juuli 2006. aasta otsuse peale kohtuasjas T-247/03: Miguel Torres, S.A. versus Siseturu Ühtlustamise Amet (kaubamärgid ja tööstusdisainilahendused) ja Bodegas Muga, S.A.
   (Kohtuasi C-405/06)
   (2006/C 310/10)
   Kohtumenetluse keel: hispaania
   Pooled
   
      Apellant: Miguel Torres, S.A: (esindajad: advokaadid E. Armijo Chávarri, M. A. Baz de San Ceferino ja A. Castán Pérez-Gómez)
   
      Teine menetluspool: Siseturu Ühtlustamise Amet (kaubamärgid ja tööstusdisainilahendused) ja Bodegas Muga, S.A.
   Hageja nõuded
   
               —
            
            
               Tühistada vaidlustatud kohtuotsus osas, millega jäeti rahuldamata tühistamishagi Esimese Astme Kohtu vaidlustatud otsuse peale;
            
         
               —
            
            
               tühistada vaidlustatud otsus osas, mida ei tühistatud Esimese Astme Kohtus; ja
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
               1.
            
            
               Miguel Torres, S.A. kaitseõiguse rikkumine põhjusel, et vaidlustatud otsusega jäeti arvestamata Esimese Astme Kohtule esitatud tühistamishagi esimene väide apellandi kaitseõiguste rikkumise kohta. Siseturu Ühtlustamise Ameti esimese apellatsioonikoja keeldumine dokumentide vastuvõtmisest, milles Miguel Torres, S.A. esitas oma 25. jaanuari 2002. aasta apellatsioonkaebuse väited, mis on vajalikud tõendamaks, et kaubamärk TORRES on üldtuntud üle Euroopa Liidu, on apellandi arvates oluline rikkumine, mille alusel Esimese Astme Kohus peaks tühistama vaidlustatud otsuse. Otsustades teisiti, rikkus Esimese Astme Kohus samuti apellandi kaitseõigusi, rikkudes tegevuse järjepidevuse põhimõtet ja ühenduse kaubamärgi määruse (1) artikli 8 lõike 1 punkti b sätteid.
            
         
               2.
            
            
               Ühenduse kaubamärgi määruse artikli 8 lõike 1 punkti b rikkumine Esimese Astme Kohtu poolt selle sätte ebaõige tõlgendamise tõttu. Kohaldades seda sätet tegi Esimese Astme Kohus sisulise vea, kohaldades ebaõigesti asjaomase avalikkuse taju kriteeriumit kahe vastandatud kaubamärgi segiajamise tõenäosuse hinnangule. Apellant väidab, et Esimese Astme Kohus ei lähtunud keskmise euroopa tarbija tajust, vaid hispaania, portugali ja itaalia tarbija vastavast tajust.
            
         
      (1)  Nõukogu määrus (EÜ) nr 40/94, 20. detsember 1993, ühenduse kaubamärgi kohta (EÜT L 11, 14.1.1994, lk 1; EÜT eriväljaanne 17/01, lk 146).